# Astronómia:Novinky (2005)

### Z Wikipédie

## [úprava] 2005

november | december

## [úprava] 12/2005

- 28. december: Nosná raketa Proton M s americkým komunikačným satelitom AMERICOM 23 úspešne odštartovala z kozmodrómu Bajkonur. Bol to posledný štart roku 2005.

- 28. december: Nosná raketa Sojuz s prvou družicou Giove-A pre európsky navigačný systém Galileo úspešne odštartovala z kozmodrómu Bajkonur.

- 25. december: Nosná raketa Proton s troma satelitmi pre navigačný systém GLONASS úspešne odštartovala z kozmodrómu Bajkonur.

- 23. december: 7. novembra, počas prvej noci testov pozorovania Mesiaca za splnu sa podarilo na fotografiách zachytiť dopad meteoru na jeho povrch. (NASA)

- 22. december: Pomocou fotografií urobených Hubblovým teleskopom boli objavené dva nové prstence a dva nové mesiace planéty Urán. (SpaceRef.com)

- 21. december: Raketa Kozmos 3M úspešne odštartovala z kozmodrómu Pleseck a vyniesla dve družice: civilnú Gonec D1M (Kozmos 2416) a vojenskú Kozmos 2417.

- 21. december: Nákladná loď Progress M-55 úspešne odštartovala so zásobami pre posádku Medzinárodnej vesmírnej stanice.

- 21. december: Raketa Ariane 5 úspešne vyniesla indickú komunikačnú družica Insat 4A a európsku meteorologickú družicu MSG 2 na obežnú dráho okolo Zeme.

- 20. december: Členovia tímu projektu Beagle 2 oznámili, že obrázok povrchu Marsu, podľa ich názoru, ukazuje stratenú sondu.

- 19. december: Štart komerčnej rakety Falcon 1 bol prerušený kvôli poruche na palivovej nádrži. Manažéri spoločnosti SpaceX sa rozholi odložiť ho na koniec januára 2006.

- 16. december: Kvôli problémom pozemného strediska bol posunutý štart sondy GIOVE-A.

- 14. december: Astronómovia objavili protoplanetárny disk pri mladej hviezde HD 12039 podobnej Slnku vzdialenej iba 137 svetelných rokov.

- 14. december: Bol oznámený objav nezvyčajného objektu v Kuiperovom páse, označenom 2004 XR190. Zaraďuje sa tiež medzi objekty z rozptýleného disku a jeho obežná dráha sa nedá tak ľahko vysvetiť

- 14. december: Vzhľadom na problémy kozmickej sondy Hayabusa, riadiace stredisko rozhodlo odložiť jej návrat na Zem až do roku 2010.

- 13. december: Medzinárodný tím astronómov, za pomoci Hubbleovho kozmického ďalekohľadu, určili hmotnosť bieleho trpaslíka Sírius B tak, že presnejšie zmerali červený posun svetla emitovaného z povrchu.

- 13. december: Astromómovia z viacerých krajín spolupracovali na skúmaní starších fotografií Hubbleovho teleskopu, aby zmapovali rozloženie tmavej hmoty vo vesmíre. Výsledok, zdá sa, podporuje teóriu, že obidve, viditeľná aj tmavá hmota, tvoria štruktúry podobné sieťam.

- 12. december: Inžinieri NASA vyhodnocovali údaje poslednej misie raketoplánu Discovery (STS-114) a našli dôkaz úniku kyslíka v zadnej časti motora. Tento potencionálne nebezpečný problém musí byť do ďalšieho letu odstránený.

- 9. december: Po dvoch týždňoch sa podarilo pohnúť robotickým ramenom marťanského vozidla Opportunity, ktorého motor 25. novembra zastal a zafixoval rameno pri skúmaní blízkeho kameňa.

- 8. december: Americkým, nemeckým a čínskym astronómom sa trianguláciou pomocou anténnej sústavy VLA podarilo odmerať vzdialenosť k ramenu Perzeus Mliečnej cesty. Vzdialenosť k objektu W3OH je 1,95±0,04 kiloparsekov

- 7. december: Ruskí konštruktéri začali vývoj šesťmiestnej kozmickej lode Clipper, ktorá by v budúcnosti mohla dopravovať kozmonautov na ISS.

- 7. december: Riadiace stredisko pre sondu Hayabusa oznámilo, že nové dáta získané zo sondy naznačujú, že pri poslednom priblížení nebol vystrelený žiadny projektil na povrch planétky 25143 Itokawa. Nie je isté, či sonda vôbec nazbierla nejaké vzorky z planétky.

- 3. december: Jasný meteor uvideli obyvatelia juhozápadnej Austrálie okolo 21 hodine miestneho času.

- 2. december: Slnečná sonda SOHO dosiahla 10. výročie vo vesmíre a stále produkuje hodnotné vedecké dáta.

- Začiatok decembra: Nové snímky sondy Cassini potvrdili geologickú aktivitu Saturnovho mesiaca Enceladus. Z teplejších puklín v jeho južnej polárnej oblasti vytryskujú prúdy kryštálikov vodnej pary a ľadu.

## [úprava] 11/2005

- 30. november: Sonda Mars Express prenikla špeciálnym radarom viac ako kilometer pod povrch Marsu a narazila na ďalšie stopy naznačujúce prítomnosť vodného ľadu.

- 30. november: Japonské riadiace stredisko oznámilo, že sonda Hayabusa má problémy s pomocnými raketami pre návrat na Zem.

- 26. november: Sonda Hayabusa úspešne pristála na planétke 25143 Itokawa a odobrala vzorky z povrchu.

- 9. november: Z kozmodrómu Bajkonur odštartovala sonda Venus Express určená na prieskum Venuše.

Zdroj: "http://sk.wikipedia.org../../../n/o/v/Astron%C3%B3mia%7ENovinky_%282005%29_27a8.html"

Kategória: Archív Wikipédie

##### Views

- Článok
- Diskusia
- Aktuálna verzia

##### Hľadaj